14/05/2013 | Administración LocalMunicipal
Cee
Bases para a contratación de persoal de limpeza de praias e contornos/2013

ANUNCIO APROBADAS POR RESOLUCIÓN DA ALCALDÍA NÚM.350/2013, DE DATA 6 DE MAIO DE 2013, AS BASES DO PROCESO SELECTIVO PARA A CONTRATACIÓN DE PERSOAL DE LIMPEZA DE PRAIAS E ENTORNOS, FANSE PÚBLICAS PARA O SEU COÑECEMENTO E AOS EFECTOS DE PRESENTACIÓN DE SOLICITUDES. Bases do proceso selectivo para a contratación de persoal de limpeza de praias e entornos. O Concello de Cee ten solicitada o abeiro da convocatoria do programa de limpeza de praias dirixido aos concellos da provincia, anualidade 2013 subvención para a contratación de persoal de limpeza de praias e entornos. Resulta necesario facilitar a pronta incorporación do persoal concedido, garantindo que o Concello dispoña de servizo de limpeza de praias dende os comezos da tempada de verán e evitando que a contratación do mesmo se retrase no tempo. Por este motivo, óptase por anticipar o proceso e elaborar unha lista de candidatos preseleccionados que facilite a rápida contratación deste persoal unha vez se reciba comunicación de concesión da subvención solicitada. Obxecto da convocatoria. Esta convocatoria ten por obxecto unicamente elaborar un listado de candidatos preseleccionados para o desenvolvemento do servizo de persoal de limpeza de praias e entornos, estando condicionada a contratación dos mesmos á concesión da subvención solicitada. Unha vez recibida comunicación, por parte da Deputación Provincial da Coruña, de aprobación da subvención solicitada o tribunal procederá a elevar proposta de contratación do persoal de limpeza de praias. Proporase a contratación dos candidatos preseleccionados por orde de puntuación acadada no proceso, comezando polo de maior puntuación e continuando ata agotar os fondos concedidos. O Concello comunicará a cada candidato a concesión da subvención solicitada e a data prevista de inicio da contratación, tendo o candidato a posibilidade de renunciar á mesma. Neste caso procederase a contratar ó seguinte candidato por orde de puntuación. A concesión da subvención solicitada é condición necesaria para proceder á contratación dos candidatos preseleccionados, entendéndose que a non concesión da mesma anula este proceso. Duración e tipo de contrato. O contrato de traballo terá as seguintes características: Contrato de duración determinada a tempo parcial por obra ou servizo, tipo 501, grupo cotización 10, cunha xornada laboral de 4 horas diarias de luns a vernes. Duración: Tres meses a partir da comunicación da concesión da subvención solicitada, sendo a data estimada de inicio o 15/06/2013 e de remate o 15/09/2013. Retribucións. As retribucións estipuladas serán as seguintes: PEÓNS: salario bruto de 621,57 € brutos, incluída a parte proporcional das pagas extraordinarias e complementos salariais suxeitos a cotización. Obxectivos/funcións. A obra/servizo “Persoal de limpeza de praias” crease ó abeiro da solicitude de subvención presentada polo Concello de Cee o abeiro da convocatoria do programa de limpeza de praias dirixido aos concellos da provincia anualidade 2013. As funcións e tarefas a desempeñar polos/as traballadores/as serán as que se requiran para manter a praia, o seu entorno e os accesos viarios ás mesmas en perfectas condicións para que poidan poñerse a disposición dos cidadáns. Presentación de instancias. As instancias dirixiranse ó Alcalde do Concello de Cee e presentaranse no Rexistro Xeral do Concello de 9 a 13.30 horas, situado en rúa Domingo Antonio de Andrade, s/n, 15270 Cee, A Coruña, ou na forma prevista no artigo 38.4 da Lei 30/1992, de 26 de novembro, do réxime xurídico das administracións públicas e do procedemento administrativo común, no prazo de vinte (20) días hábiles, contados a partir do seguinte ó de publicación das bases no BOP, nos modelos normalizados que figuran como anexos a estas bases. Documentación. Os aspirantes ó posto deberán aportar: Obrigatoriamente Solicitude nos modelos normalizados que figuran como anexos a estas bases. Documentación acreditativa, en orixinal ou copia compulsada, da totalidade dos requisitos sinalados no apartado Voluntariamente Relación de méritos alegados. Orixinal ou copia compulsada da documentación acreditativa dos méritos que desexen alegar. Requisitos dos aspirantes. Requisitos xerais. Ter nacionalidade española, sen prexuízo do disposto no artigo 57 da Le1 7/2007. Ter cumpridos os dezaseis anos e non exceder, no seu caso, da idade máxima de xubilación forzosa. Só por lei poderá establecerse outra idade máxima, distinta da idade de xubilación forzosa para o acceso ó emprego público. Posuír a capacidade funcional, así como a capacidade física necesaria para o desempeño tarefas obxecto deste proceso selectivo. Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ó corpo ou escala de funcionario, ou para exercer funcións similares ás que desempeñaban no caso do persoal laboral, no que fora separado ou inhabilitado. No caso de ser nacional doutro Estado, non atoparse inhabilitado ou en situación equivalente que impida, no seu Estado, nos mesmos termos o acceso ó emprego público Non estar incurso en causas de incompatibilidade de conformidade co establecido na lei 53/84 de 26 de decembro do persoal ó servizo das Administracións Públicas. Requisitos específicos. Estar inscrito como desempregado no Servizo Público de Emprego de Galicia como demandante non ocupado e estar dispoñible para o emprego. Sistema de selección. A selección dos candidatos realizarase polo sistema de concurso-oposición. Fase de concurso. Sobre un máximo de 4 puntos. A. Experiencia profesional: A razón de 0,10 puntos por cada mes traballado en cometidos semellantes ós da praza obxecto da convocatoria, ata un máximo de 1 puntos. A documentación xustificativa da experiencia profesional deberá permitir comprobar as funcións desempeñadas e a duración da mesma. Normalmente acreditarase mediante contrato de traballo (co obxecto de determinar as funcións realizadas) e informe de vida laboral (co obxecto de determinar a duración real da relación contractual). B. Cargas familiares. Ata un máximo de 0,5 puntos. Por cada fillo menor de 18 anos que conviva no fogar do aspirante á praza ó seu cargo e que non perciba retribucións 0,25 ptos. Acreditarase mediante libro de familia, certificado de convivencia ou empadroamento e declaración de renda si procede. C. Por pertencer a colectivos en dificultade de inserción laboral: A puntuación máxima neste apartado é de 2,5 puntos distribuídos a razón de 0,25 puntos por apartado, sendo os mesmos acumulables. Enténdese que pertence a un colectivo en dificultade de inserción laboral todo aquel traballador que estea desempregado e inscrito coma demandante de emprego no Servizo Público de Emprego, e no que concorra algunha das seguintes circunstancias: Fase de oposición. Consistirá nunha proba práctico-profesional, que poderá ser oral ou escrita, cunha valoración máxima de 6 puntos, e que terá por obxecto avaliar os coñecementos e habilidades para desenvolver as funcións propias do cargo.1. Limpeza medioambiental. Conceptos xerais.2. Lexislación de referencia.3. Autoridades con ámbito de actuación Medio Ambiental / Litoral Costeiro.4. Xestión de Residuos Sólidos Urbanos.5. Os Residuos Perigosos. Xestión dos mesmos.6. Sistemas de Xestión Ambiental. Composición do tribunal. O tribunal cualificador designado pola Alcaldía (en virtude do artigo 21.1. g da Lei 7/85, do 2 de abril, reguladora das bases de réxime local) e en base ao establecido na Lei 7/2007 de 12 de abril, do Estatuto básico do empregado público, estará integrado polos seguintes membros: O secretario terá voz e voto nas deliberacións do tribunal. O tribunal non poderá constituírse, nin actuar sen a presenza, como mínimo, de tres de seus membros, titulares ou suplentes, debendo estar presentes en todo caso o presidente e o secretario ou persoas en quen deleguen. De tódalas reunións que faga o tribunal o/a secretario/a redactará acta. Os membros do tribunal absteranse de intervir e farán a preceptiva comunicación á autoridade convocante cando concorran algunhas das circunstancias prevista no artigo 28.2 de Lei 30/1992 de réxime xurídico das administracións públicas. Os aspirantes poderán recusar aos membros do tribunal cando concorran aquelas circunstancias. O tribunal resolverá tódalas dúbidas que xurdan en aplicación das presentes bases así como nos casos non previstos polas mesmas. Publicidade e desenvolvemento das probas. Unha vez aprobadas pola Alcaldía e expirado o prazo de presentación de instancias e documentación, o alcalde ditará Resolución pola que se declarará aprobada a lista provisional de admitidos e excluídos con indicación, se é o caso, dos motivos de exclusión. Esta resolución será publicada no taboleiro de anuncios da Casa do Concello e dentro dos dez días hábiles seguintes ó desta última publicación poderanse subsanar os posibles defectos ou omisións na documentación presentada de acordo co artigo 71 da Lei 30/1992, do 26 de novembro. De non existir aspirantes excluídos, o alcalde elevará a definitiva a lista provisional na mesma resolución de aprobación. Se os houbese e unha vez rematado o prazo de subsanacións a Alcaldía aprobará a lista definitiva de admitidos e excluídos que será publicada igualmente no taboleiro de anuncios da Casa do Concello. A mesma indicará as datas nas que se reunirá o tribunal. A publicación dos sucesivos anuncios efectuarase no taboleiro de anuncios da Casa do Concello. Unha vez realizadas as probas, publicarase no taboleiro de anuncios os resultados acadados ordenando os candidatos por orde de puntuación. Unha vez recibida comunicación, por parte da Deputación Provincial da Coruña, de aprobación da subvención solicitada o tribunal procederá a elevar proposta de contratación do persoal de limpeza de praias. Proporase a contratación dos candidatos preseleccionados por orde de puntuación acadada no proceso, comezando polo de maior puntuación e continuando ata agotar os fondos concedidos. O chamamento ós candidatos seleccionados realizarase mediante a publicación da lista de seleccionados no taboleiro de anuncios municipal, tendo os mesmos un prazo de 48 horas dende a publicación para aceptar ou rexeitar a selección. Se o aspirante rexeita a oferta de emprego entenderase que desiste do seu dereito e procederase a seleccionar ó seguinte aspirante segundo orde de puntuación. Rematado o proceso de comunicación da contratación ós candidatos o tribunal elevará proposta de contratación á Alcaldía. A Alcaldía resolverá o procedemento de selección mediante decreto que será publicado no taboleiro de anuncios do Concello. Inclusión dos candidatos non seleccionados en listas de substitución. Os candidatos admitidos que cumprindo os requisitos para participar neste proceso selectivo, non fosen seleccionados pasarán a formar parte das listas de substitución deste proceso municipais para o posto ofertado ordenándoos por puntuación da máxima á mínima. Empate na orde de puntuación. En caso de empate, a orde de puntuación dos candidatos establecerase como segue: 1.–Nota da fase de oposición.2.–Nota da fase de concurso.3.–Letra do primeiro apelido empezando pola “U”. Adaptacións para persoas con minusvalía. Nas probas selectivas estableceranse para as persoas con minusvalía que o soliciten expresamente na súa instancia, as adaptacións posibles de tempo e medios pra a realización das probas, de forma que gocen de igualdade de oportunidades cos demais participantes. ACLARACIÓNS Os aspirantes deberán estar en posesión de todos aqueles requisitos esixidos nestas bases o último día do prazo de presentación de solicitudes, e gozar e ter dispoñibilidade deles durante toda a contratación. Salvo que se indique expresamente nestas bases os aspirantes deberán presentar tódolos datos persoais e profesionais que poidan ser obxecto de avaliación en cada praza concreta. So serán obxecto de puntuación aqueles méritos tanto formativos como de experiencia laboral que estean relacionados co posto de traballo obxecto do proceso de selección. Se en calquera das fases deste procedemento, o aspirante optase por presentar a documentación por calquera dos medios que establece o artigo 38.4 da Lei 30/92, do 26 de novembro, de réxime xurídico das administracións públicas e do procedemento administrativo común como alternativa á presentación no rexistro municipal, deberá adiantar por fax resgardo de ter presentado dita documentación dentro do prazo de presentación. Enténdese por oficiais os títulos, diplomas, certificados, etc. emitidos pola administración pública, os da Universidades públicas e privadas oficiais e os que non sendo emitidos por ditas entidades contan coa homologación das mesmas. As titulacións deberán estar relacionadas coa labor a desempeñar e ter unha equivalencia académica igual ou superior á solicitada para a praza. En Cee a 02 de mayo de 2013. A alcaldesa Dona Zaira Rodríguez Pérez. ANEXO I EXPOÑO: Que tendo coñecemento do contido das contratación de persoal de limpeza de praias desexo presentarme o mesmo. DECLARO: Ter coñecemento e aceptar na súa totalidade o contido das presentes bases. Cumprir coa totalidade dos requisitos tanto xerais como específicos establecidos nas bases que regulan este proceso selectivo SOLICITO: Se me teña por presentado e admitido neste proceso selectivo de acordo nos termos establecidos nas bases que regulan o mesmo. En Cee, a ………. de ………… de 2013. Asdo.: ………………………………………… RELACIÓN DE DOCUMENTACIÓN QUE SE APORTA  Solicitude de participación no proceso selectivo (anexo I) (obrigatorio)  DNI (obrigatorio)  Acreditación de estar inscrito no Servizo Público de Emprego como demandante de emprego non ocupado e dispoñible para o emprego (obrigatorio).  Documentación acreditativa de cargas familiares  Certificado de minusvalía dun 33% ou superior.  Certificación de períodos de inscrición na oficina de emprego.  Informe da área de servizos sociais do municipio onde resida o solicitante.  Libro de familia.  (Vítimas de violencia). Resolución xudicial, informe da Área de Servizos Sociais ou Centro de Información á Muller do municipio de residencia do solicitante.  Certificación da oficina de emprego de non estar percibindo nin ter dereito a percibir ningún tipo de prestación.  Declaración persoal de que a totalidade dos membros da unidade familiar están desempregados. Cee, 7 de maio de 2013. A alcaldesa Zaira Rodríguez Pérez